Es dupliquen les visites de turistes a Paterna durant aquest estiu amb 4.000 visitants
21/09/2022

# Es dupliquen les visites de turistes a Paterna durant aquest estiu amb 4.000 visitants

[![Es dupliquen les visites de turistes a Paterna durant aquest estiu amb 4.000 visitants](/images/noticias/2022/9/8345/8345_lg.jpg)](/images/noticias/2022/9/8345/8345_lg.jpg)

21.09.2022

*   Els recorreguts turístics programats per als mesos de juliol i agost promocionant la història i la cultura de la ciutat han atret un total de 4.006 persones, un 50% més que a l'estiu de 2021, que va rebre 1.952.
*   Les diferents propostes turístiques com "A la lluna de Paterna", les rutes teatralitzades, la Ruta del Foc o el nou edifici de la Cordà "Pepín Damián", han aconseguit atraure a turistes de tots els punts d'Espanya i 120 estrangers.

Les rutes turístiques que difonen i divulguen l'important patrimoni històric de Paterna continuen atraient milers de visitants fins a la ciutat. Durant els mesos de juliol i agost, aquests itineraris han comptat amb 4.006 visitants, un 50% més que l'any passat al mateix període, quan es van registrar 1.952 visites.

La regidora de Turisme, Cultura i Foc, Teresa Espinosa, ha manifestat que _"mitjançant les rutes turístiques es dona a conéixer més sobre la història del nostre municipi, al mateix temps que es promociona la nostra cultura i les nostres tradicions"._

Els itineraris teatralitzats, "A la lluna de Paterna", la Ruta del Foc o les jornades de portes obertes del Calvari i la Torre són les propostes que han permés als i les turistes aprendre i conéixer més al voltant del nostre municipi, això com dels monuments i pràctiques més emblemàtiques de la "Ciutat del Foc", coneguda per la seua Cordà i actes de foc.

En aquest sentit, el Centre d'Interpretació de la Cordà "Pepín Damián", més conegut com a Edifici de la Cordà i que alberga des d'aquest estiu en la seua planta baixa l'Oficina de Turisme, també ha atret a més de 1.500 visitants des de la seua recent inauguració.

A més a més, s'ha incrementat de manera considerable la quantitat de turistes estrangers que han acudit a la ciutat per conéixer més sobre la seua cultura i tradicions, en concret ha augmentat sis vegades des de l'any 2021, amb 120 visitants estrangers.

Quant a la iniciativa "Art al Calvari", Espinosa ha destacat que _"ha aconseguit donar a conéixer a artistes de Paterna, així com les seues creacions, en un dels espais més emblemàtics de la ciutat, que ha obert les seues portes mitjançant exposicions que han atret un gran nombre de visitants interessats en aquesta proposta cultural"._